turjo4nis/wikipedia-bn-dump-20250701 huggingface dataset:
তালপাতার সিপাই

তালপাতার সিপাই শিশু মনের চিত্তাকর্ষক খেলনা। পশ্চিমবঙ্গের বর্ধমান জেলায় এই খেলনা উদ্ভাব। অতীতের জনপ্রিয় এই খেলনাটি অধুনা বিলুপ্তপ্রায়। মূলত আজও মেলায় দেখা যায়।

গঠন 

তালপাতাকে ছোটো ছোটো করে কেটে মানুষের দেহের নানা অংশ বানিয়ে সুতো দিয়ে জুড়ে দেওয়া হয়। এর ভিতরে বাঁশের কঞ্চি আটকানো থাকে। বাঁশের কঞ্চি এমন ভাবে আটকানো হয় যাতে ঘোরানোর সাথে সাথে হাত পা নড়তে থাকে।

ভিন্নতা ও পরীক্ষা 
বর্ধমানের মদন দত্ত তালপাতার পুতুল নিয়ে পরীক্ষা নিরীক্ষা করছেন। তার পুতুলের একদিকে নারী অন্য দিকে পুরুষ। তিনি একে সাহেব ও মেম বলেন। বর্তমানে তিনি তাল পাতার জন্তু জানোয়ারেরও পুতুল তৈরী করছেন।

তথ্যসূত্র

বাংলার পুতুল
পশ্চিমবঙ্গের হস্তশিল্প
পুতুল
বাংলার লৌকিক শিল্প
টুসু পুতুল

বাঁকুড়ার টুসু পুতুল অন্যতম লৌকিক পুতুল। পুরুলিয়ায় পৌষসংক্রান্তিতে টুসু উৎসব হয়। ভোলানাথ সূত্রধর বর্তমানে এই ধরনের মূর্তি তৈরী করেন।

টুসু পরবের পুতুল
এক মাস ধরে মেয়েরা রাতের শস্যপূর্ণ টুসু খেলায় প্রদীপ জ্বালিয়ে পুজো করে। মকর সংক্রান্তির দিন ভোরবেলায় টুসু ভাসান হয়। টুসু উৎসবের সময় প্রতীকি টুসু খোলা তৈরী করা হয়। এরসাথে মাটির টুসু পুতুল তৈরী করা হয়। টুসুর পুতুল দেখতে অনেকটা বউ পুতুলের মতো। রঙিন মার্বেল পেপার দিয়ে এটার অলংকরণ করা হয়। বর্তমানে অনেক আধুনিক পুতুল তৈরী করা হচ্ছে।

তথ্যসূত্র 

বাংলার পুতুল
বাংলার লৌকিক শিল্প
পশ্চিমবঙ্গের হস্তশিল্প
পশ্চিমবঙ্গের মৃৎশিল্প
পুতুল
বাংলার মৃৎশিল্প
জঁ ককতো

জঁ মরিস ইউজিন ক্ল্যেমেন্ত ককতো (; ৫ই জুলাই, ১৮৮৯ - ১১ই অক্টোবর, ১৯৬৩) ছিলেন একজন ফরাসি লেখক, নাট্যকার, শিল্পী ও চলচ্চিত্র নির্মাতা। ককতো তার উপন্যাস লে এঁফান্ত তেরিবল (১৯২৯), এবং চলচ্চিত্র দ্য ব্লাড অফ আ পোয়েট (১৯৩০), লে পারেন্ত তেরিবল (১৯৪৮), বিউটি অ্যান্ড দ্য বিস্ট (১৯৪৬), ও অরফিয়াস (১৯৪৯) এর জন্য প্রসিদ্ধ। তার সমসাময়িক সহযোগীদের মধ্যে রয়েছেন কেনেথ অ্যাঙ্গার, পাবলো পিকাসো, জোন মিরো, সালভাদর দালি, গেরট্রুড স্টাইন, জঁ হুগো, জঁ মারাই, অঁরি বের্ন্সস্টাইন, ইয়ুল ব্রাইনার, মার্লিন দিয়েত্রিশ, কোকো চ্যানেল, এরিক সাতি, আলবার গ্লেইজ, ইগর স্ত্রাভিন্‌স্কি, মারি লরেন্সিন, মারিয়া ফেলিক্স, এদিত পিয়াফ, পানামা আল ব্রাউল, কোলেত, জঁ গেনে এবং রেমন রাদিগুয়ে।

প্রারম্ভিক জীবন
ককতো ১৮৮৯ সালের ১১ই অক্টোবর প্যারিসের নিকটবর্তী ইভেলিনের মাইসোঁ-লাফিতে এক পার্সি পরিবারে জন্মগ্রহণ করেন। তার পিতা জর্জ ককতো এবং মাতা ইউজিন লেকোমতে। জর্জ আইনজীবী ও আনাড়ি চিত্রশিল্পী ছিলেন। ককতোর যখন নয় বছর বয়স তখন তিনি আত্মহত্যা করেন। ১৯০০ থেকে ১৯০৪ সালে ককতো লিস কন্দোর্সে পড়াশুনা করেন। সেখানে তিনি তার সহপাঠী পিয়ের দার্গেলসের সাথে পরিচিত হন এবং তার সাথে শারীরিক সম্পর্কে লিপ্ত হন। পনের বছর বয়সে তিনি বাড়ি থেকে পালিয়ে যান। উনিশ বছর বয়সে তিনি তার প্রথম কবিতার সংকলন আলাদিনের প্রদীপ প্রকাশ করেন। ককতো পরবর্তীতে "দ্য ফ্রিভোলাস প্রিন্স" নামে এক বোহেমিয়ান শিল্পী গোষ্ঠীর সাথে পরিচিত হন। দ্য ফ্রিভেলাস প্রিন্স তার দ্বিতীয় কবিতার সংকলনেরও নাম। এদিত হোয়ারটন তার বর্ণনা দিতে গিয়ে লিখেন, "যার কাছে প্রতিটি কবিতার ছত্র সূর্য উদয়ের মত, প্রতি সূর্যাস্ত স্বর্গীয় নগরীর ভিত্তি..."

মৃত্যু
ককতো ১৯৬৩ সালের ১১ অক্টোবর ৭৪ বছর বয়সে ফ্রান্সের এসোনের মিলি-লা-ফোরেয় হৃদযন্ত্রের ক্রিয়া বন্ধ হয়ে মারা যান। তার বন্ধু সঙ্গীতশিল্পী এদিত পিয়াফ তার আগের দিন মারা যান, কিন্তু ককতোর মৃত্যুর দিনে তা প্রচারিত হয়। ধারণা করা হয় পিয়াফের মৃত্যুর খবর শুনেই তার হৃদযন্ত্রের ক্রিয়া বন্ধ হয়েছিল। তার ইচ্ছানুসারে তাকে মিলি-লা-ফোরের চ্যাপেল সেন্ট-ব্লাইস দে সিমপ্লে সমাহিত করা হয়। তার সমাধি ফলকে লেখা রয়েছে "আমি আপনাদের সাথেই রয়েছি।"

পুরস্কার ও সম্মাননা
১৯৫৫ সালে তিনি আকাদেমি ফ্রঁস ও বেলজিয়াম বিজ্ঞান ও শিল্পকলা একাডেমির সদস্যপদ লাভ করেন।

তার জীবদ্দশায় তিনি লেজিওঁ দনরের কমান্ডার, মালার্মে একাডেমি, জার্মান একাডেমি, আমেরিকান একাডেমি, মার্ক টোয়াইন একাডেমির সদস্যপদ, কান চলচ্চিত্র উৎসবের সম্মানিত সভাপতিত্ব, ফ্রান্স-হাঙ্গেরি অ্যাসোসিয়েশনের সম্মানিত সভাপতিত্ব এবং জ্যাজ একাডেমি ও ডিস্ক একাডেমির সভাপতিত্ব লাভ করেন।

তথ্যসূত্র

বহিঃসংযোগ

 
 
 
 
 Cocteau/cinema Bibliography (via UC Berkeley)
 
 Maison Jean Cocteau - Cocteau's former home

১৮৮৯-এ জন্ম
১৯৬৩-এ মৃত্যু
ফরাসি ঔপন্যাসিক
ফরাসি কবি
ফরাসি চিত্রশিল্পী
ফরাসি চলচ্চিত্র পরিচালক
ফরাসি চিত্রনাট্যকার
ফরাসি রোমান ক্যাথলিক
এলজিবিটিকিউ চলচ্চিত্র পরিচালক
এলজিবিটি চিত্রনাট্যকার
এলিজিবিটি লেখক
এলজিবিটি রোমান ক্যাথলিক
পরাবাস্তববাদী চলচ্চিত্র নির্মাতা
২০শ শতাব্দীর ফরাসি চিত্রশিল্পী
এলজিবিটিকিউ পরিচালক
ফরাসি পুরুষ চিত্রশিল্পী
খ্রিস্টান কবি
হিঙ্গুল পুতুল

হিঙ্গুল পুতুল বা হিঙুল পুতুল বাঁকুড়ার বিশেষ পুতুল। হিঙ্গুল হলো বিশেষ ধরনের লাল রং। এই পুতুল গুলো হিঙ্গুল রঙে করা হয় বলে এটিকে 'হিঙ্গুল পুতুল' বলা হয়। এই পুতুল গুলোর আঙ্গুলগুলো সম আকৃতির হয়। মূলত কাঁচা মাটির পুতুলগুলো দেখতে খুবই আকর্ষনীয়। নানা রঙের ফ্রক পরানো পুতুল গুলোর মাথায় টুপি পরানো থাকে। নরম মাটি দিয়ে তৈরী এই পুতুল গুলো রোদে পুড়িয়ে নিয়ে ভেষজ রং দিয়ে রং করা হয়। মূলত দুর্গা পূজা, জন্মাষ্টমী ও টুসু উৎসবের সময় বিক্রি হয়।

তথ্যসূত্র

বাংলার পুতুল
বাংলার লৌকিক শিল্প
পশ্চিমবঙ্গের হস্তশিল্প
পশ্চিমবঙ্গের মৃৎশিল্প
পুতুল
বাংলার মৃৎশিল্প
কবি নজরুল ইনস্টিটিউট

জাতীয় কবি কাজী নজরুল ইসলাম ইনস্টিটিউট
বাংলাদেশের কবি নজরুল বিষয়ক সরকারি ইনস্টিটিউট যা ১৯৮৫ সালের ফেব্রুয়ারি মাসে প্রতিষ্ঠিত হয়।
এর সদর ঢাকার ধানমন্ডির দপ্তর কবি ভবনে অবস্থিত।

কার্যক্রম 
১২ জুন ১৯৮৪ সালের নজরুল ইনস্টিটিউটের অধ্যাদেশ অনুযায়ী, কবি সম্পর্কিত ইনস্টিটিউটের কার্যক্রম ও উদ্দেশ্য হলো:
 সংগীত ও অন্যান্য সাহিত্যকর্ম দেশ ও বিদেশ হতে সংগ্রহ, সংকলন, সংরক্ষণ এবং প্রকাশ করা।
 সকল সাহিত্যকর্ম অনুশীলনে উৎসাহিত করা।
 সাহিত্যকর্মের উপর গবেষণা, প্রকাশনা এবং প্রচারণার ব্যবস্থা গ্রহণ।
 সাহিত্য ও অন্যান্য ক্ষেত্রে কবির অবদান সম্পর্কে সম্মেলন, বক্তৃতা, বিতর্ক ও সেমিনারের আয়োজন করা।
 সংগীত ও সাহিত্য সম্পর্কিত পুস্তক, রেকর্ড, টেপ সংগ্রহ ও সংরক্ষণের জন্য লাইব্রেরি/আর্কাইভ প্রতিষ্ঠা করা।
 সংগীত সঠিকভাবে চর্চা ও প্রচারের জন্য স্বরলিপি তৈরি করা এবং গ্রহণযোগ্য মর্যাদায় গ্রামোফোন রেকর্ড, বাণিজ্যিক টেপ, চলচ্চিত্র এবং বাংলাদেশে প্রকাশিত স্বরলিপি বইয়ের উপস্থাপনা ও তদারকি করা।
 সংগীত ও নজরুলের কবিতা আবৃত্তির যথার্থ প্রশিক্ষণের ব্যবস্থা করা।
 সকল লেখক কবির সাহিত্যকর্মের গবেষণায় গুরুত্বপূর্ণ অবদান রাখবেন তাদের পুরস্কার এবং পদক প্রদান করা।

নজরুল পুরস্কার

তথ্যসূত্র 

১৯৮৫-এ বাংলাদেশে প্রতিষ্ঠিত
বাংলা সাহিত্য প্রতিষ্ঠান
কাজী নজরুল ইসলামের নামাঙ্কিত স্মারক
বাংলাদেশের গবেষণা প্রতিষ্ঠান
বাংলাদেশের বিদ্বৎসমাজ
বাংলাদেশ ভিত্তিক সাংস্কৃতিক সংগঠন
বাংলা সাহিত্যের প্রতিষ্ঠান
সাংস্কৃতিক প্রবর্ধন সংস্থা
কাজী নজরুল ইসলাম
বাগনান বিধানসভা কেন্দ্র

বাগনান (বিধানসভা কেন্দ্র) ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র।

এলাকা
সীমানা পুনর্নির্ধারণ কমিশনের নির্দেশিকা অনুযায়ী, ১৮০ নং বাগনান বিধানসভা কেন্দ্রটি বাগনান-২ সমষ্টি উন্নয়ন ব্লক এবং বাগনান-১,বাগনান-২,বাঙালপুর,হাতুরিয়া-১,হাতুরিয়া-২ ও খালোর গ্রাম পঞ্চায়েত যুক্ত হয়। এই ৬টি গ্রাম পঞ্চায়েত বাগনান-১ সমষ্টি উন্নয়ন ব্লকের অংশ ছিল।
বাগনান বিধানসভা কেন্দ্র ২৬ নং উলুবেড়িয়া লোকসভা কেন্দ্রের অন্তর্গত।

বিধানসভার সদস্য

তথ্যসূত্র 

পশ্চিমবঙ্গের বিধানসভা কেন্দ্র
হাওড়া জেলার রাজনীতি
১৯৫২-এ পশ্চিমবঙ্গে প্রতিষ্ঠিত
চে গেভারা স্মৃতিসৌধ

চে গেভারা স্মৃতিসৌধ (, আনুষ্ঠানিক নাম Conjunto Escultórico Memorial Comandante Ernesto Che Guevara) হল কিউবার সান্তা ক্লারা শহরের "প্লাজা চে গেভারা"তে (চে গেভারা চত্বর) অবস্থিত একটি স্মৃতিসৌধ। এটি বিপ্লবী আর্নেস্তো "চে" গেভারা এবং তার ঊনত্রিশ সহকর্মী যোদ্ধাদের দেহাবশেষ আছে, যাদের ১৯৬৭ সালে বলিভিয়াতে সশস্ত্র বিদ্রোহের প্রয়াস চালানোর চেষ্টাকালে হত্যা করা হয়। গেভারার একটি ব্রোঞ্জের ২২-ফুট মূর্তি রয়েছে এবং পুরো এলাকাটিকে আর্নেস্তো গেভারা ভাস্কর্যের কমপ্লেক্স হিসাবে উল্লেখ করা হয়।

তথ্যসূত্র

বহিঃসংযোগ

চে গেভারা
কিউবার যাদুঘর
বোঙা হাতি

বোঙা হাতি বাঁকুড়ার অন্যতম মাটির পুতুলের একটি লৌকিক নিদর্শন। বাঁকুড়া জেলা মূলত সাঁওতাল অধ্যুষিত। সাঁওতাল দেবতা সিং বোঙার উদ্যেশ্যে এই হাতি উৎসর্গ করা হয়।

প্রস্তুতি
প্রথমে নরম মাটিকে চাকে গড়ে নিয়ে পরে শিল্পী হাত দিয়ে বাকি পুতুলটি তৈরী করেন। এই মূর্তি খুবই সুষম এবং শিল্পীর শিল্পকর্ম সুনিপুন। এরপর কাঁচা মাটির হাতিটিকে রোদে শুকিয়ে নিয়ে ভাটিতে পুড়িয়ে নেওয়া হয়। গোলাকার আকারের জন্য এই হাতি বিখ্যাত।

তথ্যসূত্র

বাংলার পুতুল
বাংলার লৌকিক শিল্প
পশ্চিমবঙ্গের হস্তশিল্প
পশ্চিমবঙ্গের মৃৎশিল্প
পুতুল
বাংলার মৃৎশিল্প
সান্তা ক্লারা, কিউবা

সান্তা ক্লারা হল কিউবান প্রদেশের ভিলা ক্লারার রাজধানী শহর। এটি প্রদেশের সর্বাধিক কেন্দ্রীয় অঞ্চলে অবস্থিত এবং এটি প্রায় দেশের কেন্দ্রীয় অঞ্চলে অবস্থিত। আড়াই লক্ষ জনসংখ্যার সঙ্গে, সান্টা ক্লারা জনসংখ্যা দ্বারা পঞ্চম বৃহত্তম কিউবান শহর।

সান্তা ক্লারার যুদ্ধ 

সান্তা ক্লারাতে ১৯৫৮ সালের শেষের দিকে কিউবান বিপ্লবের শেষ যুদ্ধের স্থান ছিল। শহরটির উপর হামলা করে দুটি গেরিলা কলাম, একটি আরনেস্তো চে গেভারা এবং অন্যটি ক্যামিলো সিয়েনফুয়েগোস নেতৃত্বে।

তথ্যসূত্র 

কিউবার শহর
সান্তা ক্লারা, কিউবা
সাবিহা নাহার বেগম

সাবিহা নাহার বেগম (জন্ম: ১৫ জানুয়ারি ১৯৫০) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৯ থেকে নির্বাচিত জাতীয় সংসদ সদস্য। প্রথমাবস্থায় বিল-খেলাপীর দায়ে তার প্রার্থীতা বাতিল হয়ে গেলেও পরবর্তীতে আপীল করে বিজয়ী হয়ে তিনি ২০১৪ সালের ১০ এপ্রিল “সংসদ সদস্য” পদে নির্বাচিত হন।

জন্ম ও পারিবারিক পরিচিতি 
সাবিহা নাহার বেগম ১৯৫০ সালের ১৫ জানুয়ারি তৎকালীন পূর্ব পাকিস্তানের চট্টগ্রামে জন্মগ্রহণ করেন। তিনি “সাবিহা মুসা” নামেও পরিচিত।

রাজনৈতিক জীবন 
সাবিহা নাহার বেগম ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে চট্টগ্রাম জেলার জন্য নির্ধারিত সংরক্ষিত নারী আসন-৪৯ নং আসন থেকে ১ম বারের মতো এমপি নির্বাচিত হন।

আরও দেখুন 
 ১০ম জাতীয় সংসদ নির্বাচন - ২০১৪;
 বাংলাদেশের জাতীয় সংসদের সদস্যদের তালিকা।

তথ্যসূত্র

বহিঃসংযোগ 

 মাননীয় সংসদ সদস্য সাবিহা নাহার বেগম  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

১৯৫০-এ জন্ম
জীবিত ব্যক্তি
বাংলাদেশী মুসলিম
চট্টগ্রাম জেলার রাজনীতিবিদ
রাজনীতিতে বাংলাদেশী নারী
দশম জাতীয় সংসদ সদস্য
জাতীয় সংসদের মহিলা সদস্য
বাংলাদেশ আওয়ামী লীগের রাজনীতিবিদ
জাতীয় সংসদের সংরক্ষিত মহিলা আসনের সদস্য
২১শ শতাব্দীর বাংলাদেশী নারী রাজনীতিবিদ
শাহানারা বেগম

শাহানারা বেগম (জন্ম: ২৯ মে ১৯৪০) হলেন বাংলাদেশের একজন রাজনীতিবিদ। তিনি সংরক্ষিত নারী আসন-৪৮ থেকে জাতীয় সংসদ সদস্য ছিলেন। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।

জন্ম ও পারিবারিক পরিচিতি 
শাহানারা বেগম ১৯৪০ সালের ২৯ মে তৎকালীন ব্রিটিশ ভারতের বেঙ্গল প্রেসিডেন্সির রংপুরে জন্মগ্রহণ করেন। বাবা মফিজ উদ্দিন আহমদ সিনিয়র আইনজীবী ছিলেন। আর মা আমেনা খাতুন ছিলেন একজন শিক্ষানুরাগী ও গৃহিণী।

শিক্ষা জীবন
রংপুর শহরের মুন্সিপাড়া প্রাথমিক বিদ্যালয় থেকে প্রাথমিক শিক্ষা, রংপুর সরকারি বালিকা উচ্চ বিদ্যালয় থেকে এসএসসি, কারমাইকেল কলেজ থেকে উচ্চ মাধ্যমিক পাশ করেন। এরপর ময়মনসিংহ থেকে বিএ, বিএড ডিগ্রি লাভ করেন।

রাজনৈতিক জীবন 
শাহানারা বেগম ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় জাতীয় পার্টি (এরশাদ)-এর মনোনয়নে সংরক্ষিত নারী আসন-৪৮ আসন থেকে ১ম বারের মতো এমপি নির্বাচিত হন। তিনি শিক্ষিকা ছিলেন।

প্রকাশনা
 মাধ্যমিক বাংলা ব্যাকরণ ও রচনা 
 মাতৃভাষা ব্যাকরণ ও রচনা।

সম্মাননা ও পদক

 ১৯৯৫ সালে জাতীয় পর্যায়ে শ্রেষ্ঠ শিক্ষক হিসেবে স্বর্ণপদক । 
 ২০১২ সালে রোকেয়া দিবস উপলক্ষে রংপুর জেলা প্রশাসনের পক্ষ থেকে রোকেয়া পদক। 
 ২০১৪ সালে বেগম রোকেয়া ফোরাম রংপুরের পক্ষ থেকে রোকেয়া সম্মাননা পদক। 
 শ্রেষ্ঠ গাইডার হিসেবে জাতীয় পুরস্কার।
 ১৯৯৬ সালে রংপুর বইমেলায় সম্মাননা। 
 ২০০৭ সালে নাট্যশিল্পী সংবর্ধনা, 
 ২০১১ সালে রংপুর পৌরসভার পক্ষ থেকে সিনিয়র সিটিজেন সম্মাননা।
 শিক্ষাবিদ ও সমাজকর্মী হিসেবে সম্মাননা পদক।
 ২০১২ সালে রংপুর পৌরসভার পক্ষ থেকে আন্তর্জাতিক নারী দিবস সম্মাননা পদক।
 রংপুর গীতাঞ্জলির পক্ষ থেকে সাদা মনের মানুষ হিসেবে সম্মাননা।

মৃত্যু
তিনি গত ২৬ জুন ২০২২ তারিখে মৃত্যুবরণ করেন।

আরও দেখুন 
 ১০ম জাতীয় সংসদ নির্বাচন - ২০১৪
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ 

 মাননীয় সংসদ সদস্য শাহানারা বেগম  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

১৯৪০-এ জন্ম
২০২২-এ মৃত্যু
বাংলাদেশী মুসলিম
রংপুর জেলার রাজনীতিবিদ
রাজনীতিতে বাংলাদেশী নারী
জাতীয় পার্টির রাজনীতিবিদ
দশম জাতীয় সংসদ সদস্য
জাতীয় সংসদের মহিলা সদস্য
২১শ শতাব্দীর বাংলাদেশী রাজনীতিবিদ
রংপুর সরকারি বালিকা উচ্চ বিদ্যালয়ের প্রাক্তন শিক্ষার্থী
কারমাইকেল কলেজ, রংপুরের প্রাক্তন শিক্ষার্থী
জীবিত ব্যক্তি
২১শ শতাব্দীর বাংলাদেশী নারী রাজনীতিবিদ
ডায়ান লেন

ডায়ান কলিন লেন (ইংরেজি: Diane Colleen Lane; জন্ম: ২২ জানুয়ারি, ১৯৬৫) হলেন একজন মার্কিন অভিনেত্রী। তার জন্ম ও বেড়ে ওঠা নিউ ইয়র্ক সিটিতে। জর্জ রয় হিল পরিচালিত আ লিটল রোম্যান্স (১৯৭৯) চলচ্চিত্র দিয়ে লেনের পর্দায় অভিষেক হয়।

পরবর্তীতে তিনি বেশ কয়েকটি উল্লেখযোগ্য চলচ্চিত্রে অভিনয় করেন। ২০০২ সালের প্রণয়ধর্মী থ্রিলার চলচ্চিত্র আনফেইথফুল চলচ্চিত্রে তার অভিনয়ের জন্য তিনি শ্রেষ্ঠ অভিনেত্রীর জন্য স্যাটেলাইট, নিউ ইয়র্ক ফিল্ম ক্রিটিকস সার্কেল, ন্যাশনাল সোসাইটি অফ ফিল্ম ক্রিটিকস পুরস্কার লাভ করেন। এছাড়া তিনি এই একাডেমি, গোল্ডেন গ্লোব ও ক্রিন অ্যাক্টরস গিল্ড পুরস্কারের মনোনয়ন লাভ করেন।

লেন অভিনীত অন্যান্য চলচ্চিত্রগুলো হল দি আউটসাইডার্স, আ ওয়াক অন দ্য মুন, দ্য পারফেক্ট স্ট্রর্ম, আন্ডার দ্য টাস্ক্যান সান, সিনেমা ভেরিট, ও ট্রাম্বো। তিনি ডিসি কমিকসের ম্যান অফ স্টিল, ব্যাটম্যান ভার্সাস সুপারম্যান: ডন অফ জাস্টিস, ও জাস্টিস লিগ চলচ্চিত্রে মার্থা কেন্ট চরিত্রে অভিনয় করেন।

প্রারম্ভিক জীবন
লেন ১৯৬৫ সালের ২২ জানুয়ারি নিউ ইয়র্ক সিটিতে জন্মগ্রহণ করেন। তার মাতা কলিন ফেরিংটন ছিলেন একজন নাইটক্লাব গায়িকা এবং "মিস অক্টোবর ১৯৫৭"। তিনি "কলিন প্রাইস" নামেও পরিচিত ছিলেন। লেনের পিতা বার্টন ইউজিন লেন ছিলেন ম্যানহাটনের মঞ্চ প্রশিক্ষক। তিনি জন ক্যাসাভেটসের সাথে একটি অভিনয় কর্মশালা পরিচালনা করতেন এবং ক্যাব চালক ও পরে নিউ ইয়র্ক সিটি কলেজে মানবিক বিষয়ে পাঠদান করতেন। যখন লেনের বয়স ১৩ বছর, তার পিতামাতা আলাদা হয়ে যান। লেনের মা মেক্সিকো চলে যান এবং বিবাহ বিচ্ছেদের নোটিশ পাঠান। লেনের মা তার নিজ রাজ্য জর্জিয়ায় ফিরে গেলে লেনের পিতা লেনের তত্ত্বাবধানের দায়িত্ব পান। লেন ও তার পিতা নিউ ইয়র্ক সিটির আবাসিক হোটেলগুলোতে বসবাস করত এবং তার পিতার ট্যাক্সিতেও চড়ে বেড়াত।

ব্যক্তিগত জীবন
লেন ১৯৮৪ সালে দ্য কটন ক্লাব চলচ্চিত্র প্রচারণায় অংশ নিতে গিয়ে প্যারিসে ক্রিস্টোফার ল্যাম্বার্টের সাথে পরিচিত হন। তাদের মধ্যে সাময়িক সময়ের জন্য সম্পর্ক স্থাপিত হয় এবং তারা আলাদাও হয়ে যান। দুই বছর পর প্রাইসলেস বিউটি চলচ্চিত্রে কাজ করতে গিয়ে রোমে পুনরায় তাদের সাক্ষাৎ হয়। দুই সপ্তাহের মধ্যে তাদের মধ্যে আবার সম্পর্ক দৃঢ় হয় এবং ১৯৮৮ সালে অক্টোবরে নিউ মেক্সিকোর সান্তা ফেতে তারা বিয়ে করেন। তাদের একমাত্র কন্যা এলিয়নর ল্যাম্বার্ট ১৯৯৩ সালের ৫ই সেপ্টেম্বর জন্মগ্রহণ করে। তাদের দীর্ঘমেয়াদী বিচ্ছেদ ১৯৯৪ সালে বিবাহ বিচ্ছেদে রূপ ধারণ করে। এলিয়ানর নিউ ইয়র্কের উইলহেমিনার সম্ভাবনাময় মডেল এবং ভিলেজ ভয়েসের গীতিকার।

তথ্যসূত্র

বহিঃসংযোগ

ফিল্ম রেফারেন্সে ডায়ান লেন
এমি.কমে ডায়ান লেন 

১৯৬৫-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
নিউ ইয়র্ক শহরের অভিনেত্রী
নিউ ইয়র্ক সিটির নারী মডেল
মার্কিন কণ্ঠাভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
নিউইয়র্ক (অঙ্গরাজ্যের) নারী মডেল
মার্কিন মঞ্চ অভিনেত্রী
মার্কিন শিশু অভিনেত্রী
ম্যানহাটনের ব্যক্তি
রওশন আরা মান্নান

রওশন আরা মান্নান (জন্ম: ৩ জানুয়ারি, ১৯৪৮) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৭ থেকে নির্বাচিত জাতীয় সংসদ সদস্য। সড়ক পরিবহন ও সেতু মন্ত্রণালয় সম্পর্কিত সংসদীয় স্থায়ী কমিটির চেয়ারম্যান ছিলেন   তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।

প্রাথমিক জীবন 
রওশন আরা মান্নান কুমিল্লায় জন্মগ্রহণ করেন।

রাজনৈতিক জীবন 
রওশন আরা মান্নান ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় জাতীয় পার্টি (এরশাদ)-এর মনোনয়নে কুমিল্লা জেলার জন্য নির্ধারিত সংরক্ষিত নারী আসন-৪৭ নং আসন থেকে ২য় বারের মতো এমপি নির্বাচিত হন।

আরও দেখুন 
 ১০ম জাতীয় সংসদ নির্বাচন - ২০১৪;
 বাংলাদেশের জাতীয় সংসদের সদস্যদের তালিকা।

তথ্যসূত্র

বহিঃসংযোগ 

 মাননীয় সংসদ সদস্য রওশন আরা মান্নান  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

জীবিত ব্যক্তি
বাংলাদেশী মুসলিম
কুমিল্লা জেলার রাজনীতিবিদ
রাজনীতিতে বাংলাদেশী নারী
জাতীয় পার্টির রাজনীতিবিদ
দশম জাতীয় সংসদ সদস্য
জাতীয় সংসদের মহিলা সদস্য
১৯৪৮-এ জন্ম
একাদশ জাতীয় সংসদ সদস্য
কুমিল্লা জেলার ব্যক্তি
২০শ শতাব্দীর বাংলাদেশী নারী রাজনীতিবিদ
২১শ শতাব্দীর বাংলাদেশী নারী রাজনীতিবিদ
মেরিনা রহমান

মেরিনা রহমান (জন্ম: ১৮ অক্টোবর, ১৯৪৩) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৬ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।

জন্ম ও পারিবারিক পরিচিতি 
মেরিনা রহমান ১৯৪৩ সালের ১৮ অক্টোবর কুমিল্লায় জন্মগ্রহণ করেন।

রাজনৈতিক জীবন 
মেরিনা রহমান ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় জাতীয় পার্টি (এরশাদ)-এর মনোনয়নে নীলফামারী জেলার জন্য নির্ধারিত সংরক্ষিত নারী আসন-৪৬ নং আসন থেকে ২য় বারের মতো এমপি নির্বাচিত হন।

আরও দেখুন 
 ১০ম জাতীয় সংসদ নির্বাচন - ২০১৪
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ 
 মাননীয় সংসদ সদস্য মেরিনা রহমান  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

জীবিত ব্যক্তি
বাংলাদেশী মুসলিম
রংপুর জেলার রাজনীতিবিদ
রাজনীতিতে বাংলাদেশী নারী
জাতীয় পার্টির রাজনীতিবিদ
দশম জাতীয় সংসদ সদস্য
জাতীয় সংসদের মহিলা সদস্য
১৯৪৩-এ জন্ম
নীলফামারী জেলার রাজনীতিবিদ
অষ্টম জাতীয় সংসদ সদস্য
বাংলাদেশ জাতীয় পার্টির রাজনীতিবিদ
২১শ শতাব্দীর বাংলাদেশী নারী রাজনীতিবিদ
ভারতীয় বংশোদ্ভূত বাংলাদেশী ব্যক্তি
কোচবিহার জেলার ব্যক্তি
২০শ শতাব্দীর বাঙালি
২১শ শতাব্দীর বাঙালি
অমূল্যচরণ বসু

অমূল্যচরণ বসু (১৮৬২ - ১৮৯৮) একজন প্রখ্যাত ডাক্তার ছিলেন। কলকাতা মেডিকেল স্কুল প্রতিষ্ঠার তিনি প্রধান উদ্যোক্তা ছিলেন। 

অমূল্যচরণ বসু ১৮৬২ খ্রীষ্টাব্দে কলকাতায় জন্মগ্রহণ করেন। তিনি কলকাতা বিশ্ববিদ্যালয়ের একজন কৃতী ছাত্র ছিলেন। ১৮৮৬ খ্রীষ্টাব্দে তিনি এমবি পরীক্ষায় উত্তীর্ণ হন। তিনি দেশীয় ওষুধ বিলাতি উপায়ে প্রস্তুত করবার প্রথম পথপ্রদর্শক ছিলেন।

১৮৯৮ খ্রীষ্টাব্দে তার মৃত্যু হয়।

তথ্যসূত্র 

১৮৬২-এ জন্ম
১৮৯৮-এ মৃত্যু
ভারতীয় চিকিৎসক
ডকল্যান্ড এন্ড ইস্ট লন্ডন এডভার্টাইজার

ডকল্যাণ্ড এন্ড ইস্ট লন্ডন এডভার্টাইজার () হচ্ছে ইস্ট লন্ডনের একটি সাপ্তাহিক সংবাদপত্র, যা মূলত ইংল্যান্ডের বারো অভ টাওয়ার হ্যামলেট্‌সের সংবাদ উপস্থাপন করে থাকে। ২০১১ সালে এই পত্রিকাটি আরচ্যান্ট কর্তৃক দ্য ডকল্যান্ড এবং ইস্ট লন্ডন এডভার্টাইজার কে একত্রীকরণের মাধ্যমে প্রতিষ্ঠিত হয়। ইস্ট লন্ডন এডভার্টাইজার ১৮৬৬ সালে প্রতিষ্ঠিত হয় এবং ২০০৩ সালে আরচ্যান্টের মালিকানাধীন হয়।

২০০৮ সালের জুন মাসে ইস্ট লন্ডন এডভার্টাইজার বার্ষিক ইউকে প্রেস গেজেট আঞ্চলিক প্রেস অ্যাওয়ার্ডে দুটি পুরস্কার পায়। এটিকে বছরের সাপ্তাহিক পত্রিকা (২০,০০০ এর কম বিজ্ঞাপন) হিসেবে এবং পত্রিকাটির ডেপুটি সম্পাদক, টেড জুরিকে ২০০৭ সালের ফার্স্ট সল্যুশন মানি ট্রান্সফার সংকটের সময় আংশিকভাবে প্রকাশের জন্য রিপোর্টার অফ দ্য ইয়ার (উইকলি) ঘোষণা করা হয়।

তথ্যসূত্র

লন্ডনের সংবাদপত্র
১৮৬৬-এর প্রকাশন
১৮৬৬-এ ইংল্যান্ডে প্রতিষ্ঠিত
লন্ডন সংবাদপত্র
নুরুজ্জামান আহমেদ

নুরুজ্জামান আহমেদ (জন্ম ৩ জানুয়ারি ১৯৫০) একজন বাংলাদেশী রাজনীতিবিদ এবং সমাজকল্যাণ মন্ত্রণালয়ের সাবেক মন্ত্রী। তিনি লালমনিরহাট-২ আসনে সাবেক সংসদ সদস্য ছিলেন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

প্রারম্ভিক জীবন
নুরুজ্জামান আহমেদ ১৯৫০ সালের ৩ জানুয়ারি লালমনিরহাটের কালীগঞ্জের কাশিরাম গ্রামে জন্মগ্রহণ করেন। তার পিতার নাম করিম উদ্দিন আহমেদ লালমনিরহাট-২ আসন থেকে ১৯৭০ ও ১৯৭৩-এর নির্বাচনে (তৎকালীন রংপুর-৬ আসন) সংসদ সদস্য নির্বাচিত হন। তার মাতার নাম নূরজাহান বেগম।

নুরুজ্জামান আহমেদ স্থানীয় বিদ্যালয়ে তার শিক্ষাজীবন শুরু করেন। ১৯৬৫ সালে তুষভাণ্ডার উচ্চ বিদ্যালয় থেকে মাধ্যমিক সম্পন্ন করেন। ১৯৬৭ সালে উচ্চ মাধ্যমিক সম্পন্ন করে কারমাইকেল কলেজে ভর্তি হন এবং ব্যবসায়ে স্নাতক সম্পন্ন করেন।

রাজনৈতিক জীবন
নুরুজ্জামান আহমেদ পারিবারিকভাবেই রাজনীতির সাথে সম্পৃক্ত ছিলেন। ছাত্রজীবনে তিনি বাংলাদেশ ছাত্রলীগে যোগদানের মাধ্যমে সক্রিয় রাজনীতিতে প্রবেশ করেন। রাজনৈতিক জীবনের শুরুতে স্থানীয় উনিয়ন পরিষদ চেয়ারম্যান হিসেবে ১৯৮৩ থেকে ১৯৯০ সাল পর্যন্ত দায়িত্ব পালন করেন। এরপর ১৯৯০ সালে কালীগঞ্জ উপজেলার চেয়ারম্যান নির্বাচিত হন এবং ২০০৯ সালে দ্বিতীয়বারের মত নির্বাচিত হন।

২০১৪ সালের দশম জাতীয় সংসদ নির্বাচনে নুরুজ্জামান আহমেদ আওয়ামী লীগের মনোনীত প্রার্থী হিসেবে লালমনিরহাট-২ (কালীগঞ্জ-আদিতমারী) আসন থেকে প্রথমবারের মত দশম জাতীয় সংসদের সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে একই আসন থেকে একাদশ জাতীয় সংসদে নির্বাচিত হন।

সংসদ সদস্য হওয়ার এক বছর পর ২০১৫ সালের ১৪ জুলাই তিনি খাদ্য মন্ত্রণালয়ের প্রতিমন্ত্রী হিসেবে দায়িত্ব গ্রহণ করেন। ২০১৬ সালের ১৯শে জুন তাকে সমাজকল্যাণ মন্ত্রণালয়ের প্রতিমন্ত্রী হিসেবে নিযুক্ত করা হয়। একই বছরের ২১শে জুন থেকে ৬ জানুয়ারি ২০১৯ পর্যন্ত এ দায়িত্ব পালন করেন।

একাদশ জাতীয় সংসদ নির্বাচনে জয়ী হওয়ার পর তিনি একই মন্ত্রণালয়ের মন্ত্রী হিসেবে ২০১৯ সালের ৭ জানুয়ারি থেকে ২০২৪ সালের ১১ জানুয়ারি পর্যন্ত দায়িত্ব পালন করেন।

৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগে সংসদ সদস্য পদ হারান।

ব্যক্তিগত জীবন
ব্যক্তিগত জীবনে নুরুজ্জামান আহমেদ, হোসনে আরা বেগমের সাথে বিবাহ বন্ধনে আবদ্ধ হন।

তথ্যসূত্র 

১৯৫০-এ জন্ম
জীবিত ব্যক্তি
বাংলাদেশী মুসলিম
দশম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
দ্বাদশ জাতীয় সংসদ সদস্য
লালমনিরহাট জেলার রাজনীতিবিদ
শেখ হাসিনার চতুর্থ মন্ত্রিসভার সদস্য
শেখ হাসিনার তৃতীয় মন্ত্রিসভার সদস্য
কারমাইকেল কলেজ, রংপুরের প্রাক্তন শিক্ষার্থী
আবু সালেহ মোহাম্মদ সাঈদ

আবু সালেহ মোহাম্মদ সাঈদ (দুলাল) (১৯৪৬–২০১৯) বাংলাদেশী রাজনীতিবিদ এবং লালমনিরহাট-৩ আসনের সংসদ সদস্য ছিলেন। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন।

জন্ম ও শিক্ষাজীবন 
আবু সালেহ মোহাম্মদ সাঈদের পৈতৃক বাড়ি লালমনিরহাট জেলার সদর উপজেলার পূর্ব দালালপাড়া গ্রামে। তিনি বাংলাদেশ প্রকৌশল বিশ্ববিদ্যালয় থেকে স্নাতক ডিগ্রি অর্জন করেন।

কর্মজীবন 
পেশায় প্রকৌশলী ও ব্যবসায়ী আবু সালেহ মোহাম্মদ সাঈদ রাজনীতির সঙ্গে সক্রিয় ভাবে যুক্ত ছিলেন। তিনি প্রথমবার সংসদ সদস্য নির্বাচিত হয়েছিলেন।

তথ্যসূত্র

বহিঃসংযোগ 
 ১০ম জাতীয় সংসদের নির্বাচিত সংসদ সদস্যদের তালিকা 

১৯৪৬-এ জন্ম
২০১৯-এ মৃত্যু
বাংলাদেশী মুসলিম
দশম জাতীয় সংসদ সদস্য
বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বাংলাদেশী প্রকৌশলী
বাংলাদেশ আওয়ামী লীগের রাজনীতিবিদ
ইউএসএ কমিউনিস্ট পার্টির অ-ইংরেজি প্রেস

ইউএসএ কমিউনিস্ট পার্টির ইংরেজি ব্যতিরেকে অন্যান্য প্রকাশনা বিষয়ে এই নিবন্ধ। পার্টির এই ধরনের ইংরেজি ভাষায় প্রকাশনাগুলির তালিকার জন্যে, দেখুন English-language press of the Communist Party USA.
১৯১৯ খ্রিস্টাব্দে এর প্রতিষ্ঠা থেকে গত নয়টি দশক ধরে ইউএসএ কমিউনিস্ট পার্টি প্রস্তুত অথবা উৎসাহিত করেছে ২৫টি বিভিন্ন ভাষার বিশাল বিন্যস্ত অনেক সংবাদপত্র ও সাময়িক পত্রিকা । ইউএসএ কমিউনিস্ট পার্টির  অ-ইংরেজি প্রেস-এর এই তালিকা থেকে প্রত্যেকটি শিরোনামের প্রাথমিক তথ্য, সঙ্গে বিশেষ প্রকাশনার বিশদ বিবরণসহ পাতার লিঙ্ক পাওয়া যাবে।

অ-ইংরেজি প্রেস

আর্মেনিয়ান 
 প্যানভর (দ্য ওয়ার্কার) (১৯২১-১৯৩৮)--দ্য আর্মেনিয়ান ওয়ার্কার্স পার্টি এবং পরবর্তীতে দ্য আর্মেনিয়ান কমিউনিস্ট পার্টির দৈনিক মুখপত্র, নিউ ইয়র্ক সিটিতে প্রকাশিত। সোভয়েত আর্মেনিয়া থেকে প্রকাশিত সংবাদের সাদৃশ্যে তাত্ত্বিক বিষয় এবং রাজনৈতিক এক্তিয়ারভুক্ত ধারাবাহিকভাবে অনূদিত কল্পকাহিনি এই  পত্রিকা প্রকাশনার আঙ্গিক ও বিষয়সূচিতে ছিল।
 রাপার / Lraper (দ্য হেরল্ড ) (১৯৩৮-জুন ১৯৯০)--পানভর-এর উত্তরসূরি, শুরুতে নিউ ইয়র্ক সিটিতে সপ্তাহে তিনবার প্রকাশিত হত; ১৯৬৪ খ্রিস্টাব্দে সেটা কমে সপ্তাহে দু-বার হয় এবং ১৯৬৭ খ্রিস্টাব্দে একটি সাপ্তাহিক প্রকাশনায় পরিণত হয়। এই পত্রিকাটি আর্মেনিয়ান প্রোগ্রেসিভ লিগ অফ আমেরিকা এবং এর অনুমোদিত সামাজিক-সুবিধা সংস্থা, আর্মেনিয়ান অ্যাসিস্ট্যান্স কমিটি পরিচালিত আর এই প্রকাশনার উৎপাদন ১৯৭৯ খ্রস্টাব্দে লস অ্যাঞ্জেলেসে সরানো হয়। এর পুরো অস্তিত্বকালেই রাপার /Lraper সোভিয়েত আর্মেনিয়া থেকে মার্কসীয় তত্ত্ব তথা আর্মেনিয়ান-আমেরিকান সমাজের জাতীয় সংবাদসহ সব সংবাদ সরবরাহ লাভ করত।
 প্রোলেতার (দ্য প্রোলেতারিয়ান).(১৯২৪-১৯২৫?)--স্বল্প-আয়ুর ৪-পৃষ্ঠার সাপ্তাহিক সংবাদপত্র নিউ ইয়র্ক সিটি থেকে প্রকাশিত। দাবি করা হয় ১৯২৪ খ্রিস্টাব্দে সরবরাহ ছিল ১,১০০ কপি।

বুলগেরিয়ান 
 সুজনানি (কনসাসনেস) (ডিসেম্বর ১৯২৩-১৯৩৭)--ওয়ার্কার্স পার্টি অফ আমেরিকার বুলগেরিয়ান গোষ্ঠীর দ্বারা শিকাগোতে প্রকাশিত সাপ্তাহিক সংবাদপত্র। প্রথমদিকে সম্পাদক ছিলেন জর্জি রাদুলোভ, ১৯২৪ খ্রিস্টাব্দে টোডর সেকোভ তাঁর স্থলাভিষিক্ত হন, যিনি ১৯৩১ খ্রিস্টাব্দ পর্যন্ত ধারাবাহিকভাবে পরিচালনা করেন। শিকাগোতে অনুষ্ঠিত ওয়ার্কার্স (কমিউনিস্ট) পার্টির চতুর্থ জাতীয় সম্মেলনে এই পত্রিকার সরবরাহ ১৯০০ কপি হয়েছিল বলে দাবি করা হয়। সুজনানি পত্রিকার প্রকাশনা পরবর্তীতে ডেট্রয়েট, মিশিগানে সরানো হয়। পত্রিকার কিছু কপির অস্তিত্ব বুলগেরিয়ায় পাওয়া যায় কিন্তু উত্তর আমেরিকায় কোনো ভাণ্ডার ছিলনা।

References 

মার্কিন যুক্তরাষ্ট্রের অ-ইংরেজি ভাষার সংবাদপত্র